
Z A P I S N I K
6. sjednice Vijeća Mjesnog odbora „Šestinski dol-Vrhovec“
19.11.2025.

 u prostoru MS „Šestinski dol-Vrhovec“, Ilica 181
s početkom 18:00 sati

NAZOČNI ČLANOVI VIJEĆA:
Diana Bekavac, Antonija Šimunović, Ivona Molan, Hrvoje Vajdić, Denis Šeparović, Rikard Čretnik i  Ian Vragović.
 
NENAZOČNI ČLANOVI VIJEĆA:

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Predsjednica daje na glasovanje zapisnik sa 5. sjednice. 
Vijeće jednoglasno prihvaća zapisnik.  
Predsjednica predlaže dopunu dnevnog reda točkom 
3.  Prijedlogu rješavanja problema nepropisnog parkiranja u Ulici Podolje i Vrtlarskoj ul.
 
Vijeće jednoglasno utvrđuje tako dopunjen  

                                 DNEVNI RED

1. Zaključak o prijedlogu osobe za obavljanje poslova Izvršitelja u prostoru Mjesnog odbora  „Šestinski dol-Vrhovec“ u 2026. – donošenje zaključka
2. Zaključak o zahtjevu za redovno korištenje prostora mjesne samouprave DZ Zagreb-Zapad, Grupa kroničnih bolesnika -  svaku 1. srijedu u mjesecu od 09:00 do 10:00 sati  -  donošenje zaključka
3. Zaključak o prijedlogu rješavanja problema nepropisnog parkiranja u Ulici Podolje i u Vrtlarskoj ulici – donošenje zaključka 
3.   Pitanja, prijedlozi i obavijesti
 
Ad 1.  Zaključak o prijedlogu osobe za obavljanje poslova Izvršitelja u prostoru Mjesnog odbora  „Šestinski dol-Vrhovec“ u 2026.
Vijećnici su raspravljali o prijedlogu Plana malih komunalnih akcija Mjesnog odbora „Šestinski dol-Vrhovec“ za 2026. godinu
Vijeće jednoglasno donosi
   			    	     Z A K L J U Č A K
o prijedlogu osobe za obavljanje poslova Izvršitelja u prostoru Mjesnog odbora
 „Šestinski dol-Vrhovec“ u 2026.

1.     Vijeće je raspravljalo o poslovima Izvršitelja u prostoru Mjesnog odbora 
        „Šestinski dol-Vrhovec“, Ilica 181,  u 2026. godini.

2.    Vijeće predlaže za Izvršitelja u prostoru Mjesnog odbora „Šestinski dol-Vrhovec“
· Vesnu Makar.

3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.





Ad 2.  Zaključak o zahtjevu za redovno korištenje prostora mjesne samouprave, DZ 
           Zagreb-Zapad, Grupa kroničnih bolesnika 
Predsjednica informira vijećnike o predmetu rasprave i odlučivanja.
Vijeće jednoglasno donosi
Z A K L J U Č A K
o redovnom korištenju prostorija Mjesnog odbora „Šestinski dol-Vrhovec”

1. Domu zdravlja Zagreb - Zapad  odobrava se redovno korištenje prostora u objektu koji koristi Mjesni odbor „Šestinski dol-Vrhovec“, Ilica 181, svaku 1. srijeda  u mjesecu u vremenu od 09:00 – 10:00 sati. 
1. Prostor iz točke 1. ovog zaključka, koristiti će Dom zdravlja Zagreb – Zapad, Grupa kroničnih bolesnika  bez naknade. 
1. Dom zdravlja Zagreb - Zapad   obvezuje se postupati s pažnjom dobrog  gospodara u korištenju prostora.
1.   O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdati će odobrenje o korištenju, a u skladu sa ovim zaključkom.

Ad 3. Zaključak o prijedlogu rješavanja problema nepropisnog parkiranja u Ulici Podolje 
          i Vrtlarskoj ulici
Predsjednica informira vijećnike da se građani Podolja, posebno na strani gdje su neparni brojevi žale se da se PREKO PUTA njihovih dvorišta nepropisno parkiraju automobili na cesti uz stupiće radi čega nemaju dovoljno manevarskog prostora da izađu iz svojih dvorišta.
Sv vijećnici sudjeluju u raspravi. Vijeće jednoglasno donosi
Z A K LJ U Č A K
o prijedlogu rješavanja problema nepropisnog parkiranja u Ulici Podolje 
          i u Vrtlarskoj ulici

1. Vijećnici su raspravljali o nepropisnog parkiranja u Ulici Podolje ( posebno na strani gdje su neparni brojevi ) kao  i u Vrtlarskoj ulici gdje nepropisno parkirana vozila onemogućuju stanare da neometano izađu iz svojih dvorišta.

2. Vijeće podržava građane u njihovom zahtjevu. S obzirom da specijalizirano vozilo “pauk” nije u mogućnosti dići na taj način nepropisno parkirana vozila jer ima previše drugih prioriteta po kojima moraju postupati Vijeće traži  privremeno iscrtavanje žute cik cak linije u ulici Podolje na strani ulice gdje su parni brojevi. Na taj način bi omogućili da  specijalizirano vozilo “pauk” ulicu uvrsti u  prioritete. Situacija je slična u Vrtlarskoj i svim ulicama oko gradilišta bolnice Sestara milosrdnica, Vijeće traži  da prometne službe izađu na teren i daju nalog da se svugdje gdje je to potrebno i moguće, na području MO „Šestinski dol-Vrhovec“ iscrta privremena žuta cik cak linija nasuprot izlaza iz dvorišta kako bi stanari  automobilom mogli izaći van. Na taj način bi se ujedno oslobodilo i bar malo mjesta za pješake i dječja kolica.
   
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 4.	 Pitanja, prijedlozi i obavijesti
 	 Vijećnica I.M. ukazuje na  problem oštećivanja i dotrajalosti panoa na autobusnoj 
             stanici u Mandaličinoj ulici, smjer sjever,  kao i oglasne ploče ispred autobusne stanice
             Pećine. 


Predsjednica zatvara sjednicu u 19:10 sati.


 					                                                                        
KLASA: 024-08/25-003/2012
URBROJ: 251-13-11-4/19-25-3
Zagreb, 19. studenoga 2025.

Predsjednica
              Vijeća Mjesnog odbora
              Šestinski dol - Vrhovec

          Diana Bekavac

